Osnovna šola Koseze
Ledarska 23
1000 Ljubljana


				            Zapisnik
2. seje Sveta staršev Oš Koseze v šolskem letu 2022/2023, ki je potekal v torek,      
                                     ob 28.2.2023 ob 17.30 v zbornici šole

Zapis razprave s sklepi:
Ugotovitev sklepčnosti: G. Selan je ugotovil, da smo sklepčni.

Prisotni:
Lorieta Pečoler (ravnateljica), Mark Selan (predsednik Sveta staršev), Mojca Černigoj Bizjak, Emanuel Grgić, Tjaša Žorž, Marina Vrčko, Anka Katrašnik, Nel Lončar, Andreja Kobe, Anja Milekšić, Metka Kržišnik Stagličić, Alja Oprešnik Prodanović, Helena Rous, Mateja Malneršič, Maja Vidmar, Darko Bojadžinski, Krešimir Gotovac, Tanja Colja Frank, Jure Meden, Nina Pupis, Irena Fleimisch Bezlaj, Daša Šuput Skvarča, Nataša Zorc Završnik, Anamarija Stariha, Maja Lavrinc, Senja Požar, Mateja Šešerko, Dragana Glišovič Meglič, Miha Miklavčič, Manca Repež, Nataša Rakovec, Gašper Dečman, Polonca Vagaja Hribar, Tomaž Bezeljak, Smiljana Zajec
Dnevni red:
1. Potrditev dnevnega reda seje
Dnevni red smo potrdili.
2. Potrditev zapisnika 1. seje
Zapisnik 1. seje smo potrdili brez pripomb.
3. Letno poročilo 2022
Letno poročilo za šolsko leto 2022/2023 smo potrdili.
4. Poročilo ob koncu 1. ocenjevalnega obdobja
Poročilo je predstavila ravnateljica ga. Lorieta Pečoler. Predstavitev je potekala na podlagi prezentacije. Predstavila je tudi povprečni učni uspeh vseh razredov ob koncu 1. ocenjevalnega obdobja (od 3. do 9. razreda). Staršem je razložila manjko pri posameznih predmetih in načrt za izboljšanje. Starši so imeli pripombe na učni uspeh, izpostavili so slabe ocene pri glasbi. Prav tako so predlagali ponovno ročno preverjanje povprečnega uspeha v razredih.
5. Smernice dela do konca šolskega leta
Ravnateljica ga. Lorieta Pečoler je predstavila smernice dela do konca šolskega leta. Predstavitev je potekala na podlagi prezentacije, skupaj s prejšnjo točko. Predstavila je tudi predlog Ministrstva za šolstvo, ki naj bi z letom 2024/2025 ponovno uvedel NPZ, ki bi štel za vpis v srednjo šolo.
6. Prve informacije o šolskem letu 2023/2024
Ravnateljica je predstavila informacije o prihodnjem šolskem skupaj s prejšnjo točko v svoji prezentaciji. 
· Vpisi: Informacija o številu vpisanih bo znana junija 2023.
· Energetska sanacija šole: datum za energetsko sanacijo še ni znan.

7. Pobude šolskega sklada
Vodja sklada ga. Smiljana Zajec je predstavila pobudo za sodelovanje v šolskem skladu, ker se trije starši poslavljajo. Vodja je tudi povabila starše na koncert Kličemo pomlad, ki bo 21.3.2023 ob 18:30 v Kinu Šiška. 
· Predstavila je tudi naloge sklada in poročilo tržnice, ki se je izvedla v decembru 2022. 
· Ga. Zajec je razložila postopek za imenovanje novih predstavnikov sklada. Vodstvo se je zahvalilo skladu za izkazano podporo pri sofinanciranju šole v naravi.

8. Problematika ocenjevanja, splošne klime v šoli ter veliko število prepisanih učencev na druge šole
G. Selan je predstavil mnenja predstavnikov razredov. Izpostavil je ocenjevanje in negativno šolsko dinamiko v 7.a razredu in predvsem velik izpis učencev iz tega razreda. Starši je zanimalo, če bo to vplivalo na število oddelkov v 8. razredih v naslednjem šolskem letu. Ga. ravnateljica jim na vprašanje ni mogla odgovoriti, saj je po njenih besedah to odvisno od morebitnih novih vpisov v 8. razred in odločitve Ministrstva za šolstvo.

9. Poročila po razredih

1. D izrekajo pohvalo učiteljici.
2. A: Starši so vprašali, če bodo nadomestili odpadli plavalni tečaj iz 1. razreda. Ga. ravnateljica jim je odgovorila, da to ni v načrtu.
3. C : Starši so izpostavili nadlegovanje učencev s strani starejših učencev (skrivanje stvari v garderobah in nadlegovanje v WC-jih).
4. B  – Izpostavljeno je bilo nasilje v razredu s strani enega učenca. Svetovalna delavka ga. Anja Milekšić je predstavila problem in postopke, ki jih je izvedla šola v tem primeru. 
6. B – Starši so predlagali, da se ob slabi napovedi vremena športni dan prestavi. Prav tako so izpostavili previsoko ceno zimskega športnega dneva. 
Vodja športnega dneva ga. Barbara Kristan Koren je predstavila organizacijo samega dneva in izpostavila zakaj je prišlo do povišane cene športnega dneva. (15 € na otroka – športni rafting, 37 učencev ni prišlo, kar je povečalo ceno tabora). Na začetku šolskega leta je bila predvidena cena 24 – 29 evrov, kar so starši na uvodnih RS tudi potrdili. Ta cena je bila na osnovi sklepov na RS tudi vpisana v LDN za šolsko leto 2022/23. cena se je podražila za en evro. Do odstopanja je prišlo, saj se je glede na prijave ŠD dejansko udeležilo manj učencev. Ker starši niso javili  odsotnosti, vodja ŠD tudi ni moogle predčasno odpovedati naročeih avtobusov (naročeni so bili glede na število prijav). Prevoznik pa je zaračunal prihod in potne stroške šoferjev,saj so šrišli na dogov rjeno mesto in jih zaradi tega ni mogel razporediti na druge relacije.
Predlagali so, da se junija naredi sklep o financiranju športnega dneva, kjer bi se fiksni del plačal vnaprej.
6. C – Starši so izpostavili  previsoko ceno smučarskega tabora v Kranjski Gori. Ga. Stojmenović je opozorila na neustrezno besedilo v pogodbi, kjer po njenih besedah manjka datum odpovednega roka in specifikacija vsega, kar starši plačajo. G. Grgić je predstavil razloge za izbiro Kranjske Gore kot lokacije za izvedbo tabora. Razložil je razliko med obveznim delom programa v šoli (ki je delno sofinanciran s strani Ministrstva za šolstvo – šola plavanja) ter neobveznim delom, kamor spada šola v naravi – smučanje. Ta del je financiran izključno s strani staršev.
6.d – Starše so zanimali razlogi za odpadlo drsanje ob organizaciji zimskega športnega dneva. Vodja zimskega športnega dneva ga. Barbara Kristan jim je odgovorila na vprašanje (napako je naredil predstavnik Aleje) Ga. Barbara Kristan Koren se je strinjala, da bo poslala korespondenco staršem.  G. Grgić je staršem povedal, da šola nima rezervnega načrta v primeru, da bi zaradi slabega vremena šola smučanja odpadla.
7.A – Starši so izpostavili veliko število izpisanih otrok v tem razredu, ki je traja že od 1. razreda. Ob tem je bil tudi pogovor o razlogih za slabo klimo v tem razredu. Učiteljica Ga. Tjaša Žorž je opozorila, da se učitelji trudijo biti v oporo učencem in da od staršev pričakuje enako. Omenila je, da se učitelji zavedajo, da ima ta razred težave, ker imajo učenci občutek, da so oni krivi za to situacijo ter da so v razredu ostali samo še slabi učenci. Ga. ravnateljica Lorieta Pečoler je predstavila število vpisa in izpisa učencev v zadnjih letih in njeno videnje same dinamike v razredu. G. Selan je povedal, da se mu zdijo realne povprečne ocene nižje, kot jih je predstavila ravnateljica v poročilu ob zaključku ocenjevalnega obdobja. 
7. B : Starši prosijo za aktivnejše obveščanje o dinamiki razreda in na kakšen način bo potekalo morebitno deljenje razredov v primeru zmanjšanja oddelka v osmem razredu.  
7. C: starši so izpostavili so zahtevnost šole in delo staršev doma z otroki. Predlagali so anketo, v kateri bi bilo vprašanje koliko otrok potrebuje dodatne inštrukcije ob šoli. Predlagajo več spodbude in pohval otrok.  Ga. ravnateljica je opozorila, da učenci od 6.-9. razreda zelo slabo obiskujejo dopolnilni pouk. 
Ravnateljica je predstavila mrežni diagram za matematiko, kjer je 60% vseh nalog sestavljenih iz minimalnih standardov, za zadostno oceno pa je dovolj 45% rešenih vseh nalog. To je potrdila tudi učiteljica matematike.
Učiteljica slovenščine ga Žorž je predstavila mrežni diagrampisnega ocenjevanja za slovenščino, kjer je 90% nalog sestavljenih iz minimalnih standardov.
7. D  Starši so izpostavili strah med otroki, da bi se združevali in mešali z ostalimi učenci v 8. razredu. Opozorili so tudi  na slabo osvetljenost v učilnici..
8.C – razmere o taboru za 8. razrede. Zmotila jih je nepravočasno obveščanje, kritje stroškov zaradi vandalizma, zanimalo jih je odsotnost razredničark na taboru. Predstavnica staršev je omenila, da sestanek o taboru ni bil narejen takoj po dogodku. Po njihovem mnenju sestanek z g. Florjančičem ni bil dobro izpeljan. Za izboljšanje komunikacije predlagajo sestanek z vodstvom. Razredničarka Anka Katrašnik je razložila dogodek, v katerem je prišlo do poškodbe inventarja. Ga. ravnateljica je povedala, da starši ne bodo krili stroška poškodb vrat. 
Opozorili so tudi na pogosto odsotnost učiteljice matematike ga. Alenke Mehle in predlagali, da bi učence v primeru njene odsotnosti nadomeščanje opravila druga učiteljica matematike. Pomočnica ravnateljice ga Mojca Černigoj Bizjak je predstavila na kakšen način se urejajo nadomeščanja za manjkajoče učitelje. 
9.a  - Starši so opozorili, da so bile pri predmetu Biologije nižje ocene zaradi nepravilnega navajanja virov in literature. Učitelj Nel Lončar je odgovoril, da so učenci dobili informacijo o načinu navajanja virov, predstavil jih je v eni šolski uri. 
Starše je zanimalo na katero mesto bi se uvrstila OŠ Koseze med ljubljanskimi šolami, ga. ravnateljica je razložila, da teh podatkov nimamo. 
Izpostavili so delo učiteljice Likovne vzgoje ga. Kim Kovač, zanimalo jih je zakaj poučuje na drugačen način kot Miroslav Erjavec. Ga. ravnateljica je poudarila, da ima ga. Kim Kovač ustrezno izobrazbo in primerno poučuje v razredu.
Brez komentarjev ali posebnosti, morebitne zadeve so urejene z učitelji: 1.A, 1.B, 1.C, 1.D, 3.D, 4.C, 5.A, 8.A.
Ni predstavnika, tehnične težave ali trenutna odsotnost: 1.B, 3.D, 4.A, 5.B, 5.C, 9.B
10.  Razno
G. Selan je med sestankov opozoril starše, da so na sestanek Sveta staršev vabljeni samo predstavniki razredov.
Seja se je zaključila ob 21.10.


Zapisnikar:								Sklicatelj sestanka:
Emanuel Grgić	Mark Selan, predsednik Sveta staršev
